Oglas

Predaja je potekala na stadionu Stožice. "Prepričan sem, da bodo finančna sredstva pripomogla projektu, da razvija svojo dobrodelnost za razvoj talentov otrok, ki jim sicer to ne bi bilo omogočeno," je povedal Jim Hart predstavnik Tartan Army Children charity.

Fundacija TACC je bila ustanovljena leta 2006. Gre za prostovoljno organizacijo, ki jo vodijo navijači škotske reprezentance.

Njen namen je, da v vsakem mestu, kjer igrajo škotski nogometaši, finančno podprejo izbrano dobrodelno ustanovo, ki podpira socialno in ekonomsko ogrožene otroke, so še sporočili z britanskega veleposlaništva v Ljubljani.